CELEX: 52005PC0367
Language: lv
Date: 2005-08-09
Title: Priekšlikums Padomes lēmums ar kuru groza Lēmumu 2001/131/EK, ar ko pabeidz apspriešanās procedūru ar Haiti saskaņā ar ĀKK un EK partnerattiecību nolīguma 96. pantu

EIROPAS KOPIENU KOMISIJA
                                               Briselē, 09.08.2005
                                               COM(2005) 367 galīgā redakcija
                                    Priekšlikums
                              PADOMES LĒMUMS
   ar kuru groza Lēmumu 2001/131/EK, ar ko pabeidz apspriešanās procedūru ar Haiti
              saskaņā ar ĀKK un EK partnerattiecību nolīguma 96. pantu
                                (iesniegusi Komisija)
LV                                                                                 LV
 ---pagebreak---                                     PASKAIDROJUMA RAKSTS
   Lēmumi, kas pieņemti saskaņā ar 96. pantu
   Pēc 2000. gada neveiksmīgajām vēlēšanām, ņemot vērā, ka situācija Haiti neatbilst Kotonū
   Nolīguma demokrātijas principiem, 2001. gada 29. janvārī Eiropas Savienības Padome
   saskaņā ar Kotonū nolīguma 96. panta 2. punkta c) apakšpunktu nolēma pieņemt atbilstošus
   pasākumus, saskaņā ar kuriem palīdzība Haiti tika daļēji apturēta (nav tiešā budžeta atbalsta
   Haiti valdībai), nav paziņojuma par 9. EAF līdzekļu piešķiršanu (239 milj.€) un atlikušie 8.
   EAF līdzekļi (84,4 milj.€) tika novirzīti tiešam Haiti iedzīvotāju atbalstam. ES izvirzīja
   nosacījumus attiecību ar Haiti normalizēšanai – tādēļ jāizpilda nosacījumi un pasākumi, kas
   paredzēti OAS 822. rezolūcijā par brīvu un taisnīgu vēlēšanu organizēšanu.
   Lēmums tika pārskatīts 2001. gadā, un to atjaunināja ar 2002. gada 21. janvāra Lēmumu
   2002/131/EK, 2003. gada 10. janvāra Lēmumu 2003/53/EK un 2003. gada 22. decembra
   Lēmumu 2003/916/EK.
   Politiskā situācija Haiti krasi mainījās 2004. gadā ar toreizējā prezidenta Aristīda demisiju.
   Straujo politisko pārmaiņu dēļ (to kopsavilkums ir izklāstīts tālākajā tekstā) bija jāpārskata
   situācija un 2004. gada 24. septembrī pieņēma Lēmumu 2004/681/EK, ar ko groza
   Lēmumu 2001/131/EK. Tā darbības termiņš beidzas 2005. gada 31. decembrī, un tas
   jāpārskata pēc sešiem mēnešiem. Šis lēmums atcēla visus iepriekšējos pasākumus (atbrīvoja
   95,6 miljonus €), vienīgi izņemot 9. EAF Nacionālās Indikatīvās programmas parakstīšanu
   (72 miljoni €), kas notiks pēc valsts vēlēšanām, kas atbilst OAS 822. rezolūcijai un ko
   kompetentās Haiti iestādes un starptautiskā sabiedrība atzīst par brīvām un taisnīgām
   vēlēšanām.
   Pašlaik tiek uzskatīts, ka pārejas perioda virzība uz demokrātiski ievēlētu valdību, kas sākās ar
   pagaidu valdības izveidošanu 2004. gadā un turpināsies ar pašvaldību vēlēšanām, parlamenta
   vēlēšanām un prezidenta vēlēšanām 2005. gada rudenī, pamato pašreizējā lēmuma izskatīšanu
   un atlikušo pasākumu atcelšanu, kā tas izklāstīts tālāk, šajā grūtajā periodā tas būs konkrēts
   atbalsts pagaidu valdībai un iedrošinājums ievērot vēlēšanu procesu.
   Konteksts
   Ilgstošās varmācības un asinsizliešanas dēļ 2004. gada sākumā, proti, 29. februārī demisionēja
   prezidents Aristīds. Augstākās tiesas priekšsēdētājs Bonifācijs Aleksandrs deva valsts pagaidu
   prezidenta zvērestu un pagaidu valdība, kuru vadīja Žerārs Latortū, nodeva zvērestu 2004.
   gada 17. martā. Pagaidu valdība uzņēmās 18 mēnešu laikā sarīkot brīvas un taisnīgas
   vēlēšanas. Pašreizējais plāns ir sarīkot vēlēšanas 2005. gada rudenī: pašvaldību vēlēšanas
   2005. gada 9. oktobrī, tad parlamenta vēlēšanas un prezidenta vēlēšanas divās kārtās 2005.
   gada 13. novembrī un 18. decembrī, lai ievēlētais prezidents varētu stāties amatā 2006. gada
   7. februārī. Haiti pagaidu valdība ir pati sev noteikusi par prioritāti drošības un uzticības
   atmosfēras atjaunošanu valstī, kas tiek uzskatītas par izšķirīgām, lai demokratizētu valsti.
   ANO 2004. gada 29. februāra un 30. aprīļa rezolūcija attiecīgi apstiprināja starptautisku
   pagaidu bruņoto spēku izveidi, kam sekoja stabilizācijas spēku izveide (MINUSTAH), kuri
   darbu sāka 1. jūnijā Brazīlija vadībā, lai palīdzētu stabilizēt drošības situāciju un atbalstītu
   pagaidu valdību demokratizācijas procesu īstenošanā. MINUSTAH pilnvaras tika pagarinātas
   līdz 2005. gada jūnija beigām, līdz Drošības padomē tiks lemts par iespējamo 12 mēnešu
   perioda pagarinājumu.
LV                                                  2                                                LV
 ---pagebreak---    Pēc Padomes pieprasītajām neoficiālām konsultācijām 2004. gada maijā, premjerministrs
   Latortū adresēja vēstuli attīstības komisāram P. Nīlsonam, kurā iezīmē savas valdības
   saistības attiecībā uz pārejas periodu vairākās jomās. Komisija 2005. gada aprīlī ĀKK Grupas
   padomei iesniedza ziņojumu saskaņā ar Lēmuma prasību par tā pārskatīšanu pēc sešiem
   mēnešiem. Ziņojums tika sagatavots sadarbībā ar ES dalībvalstu vēstniecībām Portoprensā, un
   tas atspoguļo situāciju attiecībā uz šīm saistībām. Komisārs L. Mišels 2005. gada martā
   apmeklēja Haiti, kur notika izvērstas apspriedes, lai uz vietas novērtētu situāciju. ANO
   Drošības padome 2005. gada aprīlī uz Haiti nosūtīja misiju, un 2005. gada maijā ANO
   ģenerālsekretārs iepazīstināja ar ziņojumu par ANO Stabilizācijas misiju Haiti. Visi iepriekš
   minētie ziņojumi kopumā atspoguļo līdzīgu situāciju Haiti.
   Pašreizējā situācija
   Politiskajā jomā 7. aprīlī tika uzsākts valsts dialoga un izlīgšanas process. Saglabājas bažas
   par to, vai dialogs aptver visus aspektus, jo iepriekšējā prezidenta Aristīda partija turpina
   atsacīties tajā iesaistīties, neatkarīgi no prezidenta centieniem iesaistīt Lavalas. Daudzas
   mazas politiskās partijas, tuvojoties vēlēšanām, pakāpeniski apvienojas lielākās politiskās
   vienībās.
   Iepriekš minētais vēlēšanu plānojums saskaņā ar ziņoto tiek ievērots. Tieši atbildīga par
   vēlēšanām ir PVP, Pagaidu vēlēšanu padome, kuru atbalsta MINUSTAH. ANO Attīstības
   programma un Āfrikas valstu organizācija (OAS) koordinē palīdzību vēlēšanu organizēšanā,
   īpaši balsu skaitīšanas jomā. Pašlaik vēlēšanu kopējais budžets ir 62 miljoni ASV dolāru, un
   to segs līdzekļu devēji. ES atbalsts kopumā ir 18 miljoni euro. Komisija gatavojas nosūtīt
   vēlēšanu novērošanas misiju. Finansējums novērošanas misijai tiek piešķirts papildus
   iepriekšminētajiem 18 miljoniem euro.
   Stāvoklis drošības jomā vēl aizvien ir nestabils un rada nopietnas bažas par atkārtotu
   vardarbības, slepkavību, cilvēku nolaupīšanu un bruņotu laupīšanu pieaugumu. Haiti Valsts
   policija ir pārāk vāja, un tai nav bijis laika atgūties pēc pagātnes sliktās slavas, lai nozīmīgi
   ietekmētu drošības stāvokli. Tādēļ MINUSTAH sniedz lielu atbalstu un cenšas saglabāt
   kontroli. Skaidrs, ka MINUSTAH pilnvaras un resursi, gan personāla, gan materiālie, ir
   jāpalielina, lai tie varētu darboties efektīvāk, un šis priekšlikums pašlaik tiek izskatīts ANO
   Drošības padomē.
   Cilvēktiesību jomā ir daži uzlabojumi, jo cilvēktiesību pārkāpšana, kas bija iepriekšējās
   valdības politika, noteikti nepieder pie pagaidu valdības politikas. Tomēr bruņotu bandu
   izplatība valstī un nesodāmības kultūra, kas pastāv tādēļ, ka drošības spēkos ir korumpēti
   indivīdi un tiesu sistēma ir ārkārtīgi nepilnīga, ir trūkumi centienos veikt nozīmīgu
   uzlabojumu cilvēktiesību jomā. EK kopā ar Kanādas Starptautiskās attīstības aģentūru (CIDA)
   gatavo programmu tiesu sistēmas nostiprināšanai, tomēr arī citi līdzekļu devēji, ieskaitot ES
   dalībvalstis, darbojas šajā virzienā.
   Ir uzsāktas dažas, vēl aizvien neregulāras bruņotu grupu, jo sevišķi bijušo militāristu,
   atbruņošanas operācijas, īpaši Kapaitjēnas teritorijā, un tam jāpaātrina tāda drošības līmeņa
   izveide, kāds nepieciešams vēlēšanu norisei.
   Starptautiskais atbalsts Haiti
   Pagaidu valdība priecājas par visu lielāko dalībnieku spēcīgo atbalstu Haiti, ieskaitot
   Amerikas Savienotās Valstis, Franciju, Spāniju un vairākas Latīņamerikas valstis, kā arī
   starptautiskās organizācijas, tādas kā ANO, Āfrikas valstu organizācija (OAS), Pasaules
LV                                                  3                                                LV
 ---pagebreak---    banka, Starptautiskais valūtas fonds (SVF), InterAmerican Development Banka un citas.
   Attiecības ar Karību jūras kopienu, kas saspīlējās prezidenta Aristrīda demisijas apstākļos,
   pakāpeniski uzlabojas.
   Starptautiskie līdzekļu devēji un pagaidu valdība pieņēma Pagaidu sadarbības sistēmu (PSS),
   kas tika izmantota kā pamatdokuments 2005. gada jūlija konferencē Vašingtonā. Šajā reizē
   tika piešķirti 1,2 miljardi ASV dolāru, lielākais atbalsts nāca no ES.
   Kajennā 2005. gada martā tika organizēta starptautiska konference par Haiti. Šajā reizē
   līdzekļu devēji atkārtoti uzsvēra savu tiešo atbalstu, atjaunojot 2004. gadā Vašingtonā sniegto
   atbalstu un uzņemoties palīdzības izmaksu paātrināšanu, lai paustu solidaritāti ar Haiti un
   Haiti iedzīvotajiem ļautu saskatīt praktiskas priekšrocības no notiekošā politisko pārmaiņu
   procesa.
   Līdzīgi Kanādas valdība 16.–17. jūnijā Monreālā organizē starptautisku konferenci par Haiti,
   kurā Haiti atbalstītāji pārrunās jautājumus, kas saistīti ar drošību un stabilitāti, vēlēšanām un
   palīdzības sniegšanu.
   Ekonomikas atjaunošana
   Starptautiskais valūtas fonds sniedza pozitīvu novērtējumu par Haiti valdības centieniem
   atjaunot valsts ekonomiku. Atzīstot, ka atjaunošana ir lēns process, ņemot vērā sarežģītos
   valsts vispārējos apstākļus, ziņojumā atzīts, ka valdības centieni ir vainagojušies ar inflācijas
   samazināšanos, valūtas maiņas kursa stabilizēšanos un starptautisko rezervju neto pieaugumu.
   SVF dienestu uzraudzītajā programmā (SMP – Staff Monitored Programme) gūtie rezultāti
   (2004. gada aprīlis – septembris) bija apmierinoši, visi kvantitatīvie mērķi tika lielā mērā
   izpildīti, un strukturālajos pasākumos1 gūti ievērojami panākumi. Tam sekoja EPCA-
   (Emergency post conflict assistance) no 2004. gada oktobra līdz 2005. gada septembrim.
   Vairākums kvantitatīvo mērķu atkal tika izpildīti un strukturālie pasākumi ieviesti. Haiti
   nokārtoja saistības ar Pasaules banku, kas PB ļāva apstiprināt ātrās izmaksāšanas korekcijas
   operāciju. Tomēr ieņēmumu nepietiekamība un novēlošanās līdzekļu devēju finansētajā rīcībā
   pieprasīja budžeta pārskatīšanu un stingri aicināja noteikt jaunas izdevumu prioritātes, lai
   nodrošinātu maksimālu atbalstu ekonomikas atjaunošanai. Saskaņā ar ziņojuma IV pantu SVF
   2005./2006. gadā paredz reālu IKP pieaugumu par 3 procentiem un 10 procentu inflāciju. Pēc
   tam uzdevums būs atbalstīt 4 procentu pieaugumu un sekmēt valdības ienākumus, kas
   nepieciešami būtiskas sociālo pakalpojumu un valsts sektora institucionālo spēju uzlabošanas
   finansēšanai. „Izšķirīgie priekšnosacījumi ir veiksmīgas vēlēšanas, valsts izlīgšana un
   pastāvīgs līdzekļu devēju atbalsts”.1
   Komisijas ieteikums
   Komisija ir izskatījusi politisko un cilvēktiesību situāciju, kas vēl nav optimāla, bet lēnām
   kļūst labāka. Ņemot vērā centienus, kas veikti, lai pildītu vēlēšanu grafika saistības; valdības
   gūtos labos rezultātus ekonomikas atjaunošanas procesā, kas ir izšķirīga cīņā ar nabadzību,
   kura rada neapmierinātību, vardarbību un nedrošību; starptautiskās kopienas plaši paustu
   atbalstu Haiti tautai un pagaidu valdībai; nepieciešamo nozīmīgo sagatavošanās laiku, kas
   nepieciešams attīstības palīdzības programmu skaidrai noteikšanai un reālajām izmaksām;
   1
            VF Personāla 2005. gada ziņojuma IV pants Konsultācijas.
LV                                                     4                                             LV
 ---pagebreak---    Komisija iesaka, lai tiktu atcelti atlikušie 96. panta pasākumi saistībā ar 9. EAF 72 miljonu
   euro atbrīvošanu.
   Komisija iesaka, lai Haiti premjerministram adresētajā vēstulē, kurā paziņo par pasākumu
   atcelšanu, uzsvērtu nozīmību, kādu ES velta demokrātijai, tiesiskumam, labai pārvaldībai un
   cilvēktiesībām, un ka tā iedrošina Haiti valdību turpināt centienus saistību pildīšanā, ko tā ir
   uzņēmusies pret ES un Haiti tautu.
   Eiropas Savienība turpinās ciešo sadarbību ar Haiti, lai saistībā ar Kotonū Nolīgumu veicinātu
   attīstību, izmantojot pastāvīgu un pastiprinātu politisko dialogu ar pagaidu valdību un jauno
   valdību, kuru ievēlēs nākamajās vēlēšanās.
LV                                                 5                                                LV
 ---pagebreak---                                               Priekšlikums
                                           PADOMES LĒMUMS,
     ar kuru groza Lēmumu 2001/131/EK, ar ko pabeidz apspriešanās procedūru ar Haiti
                    saskaņā ar ĀKK un EK partnerattiecību nolīguma 96. pantu
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā ĀKK un EK partnerattiecību nolīgumu2, kas stājās spēkā 2003. gada 1. aprīlī, un
   jo īpaši tā 96. pantu,
   ņemot vērā iekšējo vienošanos starp dalībvalstu valdību pārstāvjiem, kas tikās Padomē, par
   veicamajiem pasākumiem un ievērojamajām procedūrām ĀKK un EK partnerattiecību
   nolīguma3 īstenošanai un jo īpaši tā 3. pantu,
   ņemot vērā Komisijas priekšlikumu,4
   tā kā:
   (1)     Pamatojoties uz Lēmumu 2001/131/EK5, finansiālais atbalsts, kas piešķirts Haiti, ir
           daļēji apturēts, ievērojot „attiecīgos pasākumus”, kuri definēti ĀKK un EK
           partnerattiecību nolīguma 96. panta 2. punkta c) apakšpunktā.
   (2)     Lēmuma 2004/681/EK darbības termiņš beidzas 2005. gada 31. decembrī, un tajā
           paredzēts pēc sešiem mēnešiem pārskatīt pasākumus.
   (3)     Darba grupa, kuru izveidoja Eiropas Savienības prezidentūra Haiti, Eiropas Komisija
           un dalībvalstu pārstāvji Haiti, 2005. gada martā izstrādāja novērtējuma ziņojumu par
           progresu attiecībā uz īpašajām Haiti valdības saistībām pielāgoties Kotonū nolīguma
           9. panta pamatelementiem, īpaši cilvēktiesību, demokrātijas principu un tiesiskuma
           jomā, lai valsts atgrieztos pie konstitucionāla un demokrātiska režīma bez
           ierobežojumiem.
   (4)     Haiti pašreizējā situācija sagādā īpašas rūpes drošības, cilvēktiesību ievērošanas un
           nabadzības jomā. Šī situācija tika apstiprināta ar ANO Drošības padomes misijas
           2005. gada aprīļa ziņojumu. Tomēr starptautiskā sabiedrība vairākkārtīgi ir
           apstiprinājusi apņemšanos atbalstīt pagaidu valdību un Haiti tautu to centienos ieviest
           demokrātiju un ekonomikas un sociālo attīstību.
   2
           OV L 317, 15.12.2002., 3. lpp.
   3
           OV L 317, 15.12.2000., 376. lpp.
   4
           OV C […] […], […] lpp.
   5
           OV L 48, 17.2.2001., 31. lpp. Lēmumā jaunākie grozījumi izdarīti ar Lēmumu 2004/681/EK
           (OV L 311, 8.10.2004., 30. lpp.).
LV                                                  6                                              LV
 ---pagebreak---    (5)    Pagaidu valdība ir pelnījusi Eiropas Savienības uzticību, lai nodrošinātu politisko
          pāreju, jo īpaši ar brīvu un taisnīgu vēlēšanu organizēšanu, pilnībā ievērojot izziņoto
          vēlēšanu grafiku,
   IR NOLĒMUSI ŠĀDI.
                                               1. pants
   Lēmumu 2001/131/EK atceļ.
   Pielikumu aizstāj ar šā lēmuma pielikuma tekstu.
                                               2. pants
   Šo lēmumu publicē Eiropas Savienības Oficiālajā Vēstnesī.
                                               3. pants
   Eiropas Parlamentu pilnībā un nekavējoties informē par šo lēmumu.
   Briselē, […]
                                                Padomes vārdā −
                                                priekšsēdētājs
LV                                                 7                                              LV
 ---pagebreak---                                                PIELIKUMS
                             Vēstule, kas adresējama Haiti pagaidu valdībai
   Godātais kungs!
   Eiropas Savienība uzskata, ka Kotonū Nolīguma 9. panta noteikumi ir ļoti nozīmīgi. ĀKK un
   EK partnerattiecības ir dibinātas, ievērojot cilvēktiesības, demokrātijas principus un
   tiesiskumu, tie ir iepriekšminētā nolīguma galvenie elementi un veido mūsu attiecību pamatu.
   Šai ziņā Eiropas Savienība ir cieši sekojusi pārejas posmam Haiti, kas sākās ar Jūsu vadītās
   jaunās Haiti pagaidu valdības iecelšanu, kas deva zvērestu 2004. gada 17. martā pēc plašām
   apspriedēm saskaņā ar Karību jūras kopienu/OAS plānu.
   Briselē 2004. gada 12. maijā notika Jūsu un Eiropas Kopienas sarunas, kuru mērķis bija
   izskatīt pagaidu valdības politisko programmu attiecībā uz demokrātijas un konstitucionālās
   varas atjaunošanu. Eiropas Savienība ņēma vērā Jūsu apņemšanos veikt pasākumus attiecībā
   uz cilvēktiesību situācijas uzlabojumiem, demokrātijas principu iedibināšanu, tostarp brīvu un
   taisnīgu vēlēšanu norisi, tiesiskumu un labu pārvaldību, kā tas ir izklāstīts jūsu 2004. gada
   25. maija vēstulē Eiropas Komisijai. Šīs vienmēr saistošās saistības ar laiku panāks lielāku
   politisko stabilitāti Haiti.
   Eiropas Savienība ir cieši sekojusi Haiti attīstībai visās jomās un ir daudz palīdzējusi
   starptautiskās sabiedrības centienos palīdzēt valstij tās tālejošajā un grūtajā ceļā uz
   demokrātisku pārvaldību. Mēs esam cieši pārliecināti, ka Haiti tauta ir pelnījusi labāku dzīvi
   drošā un stabilā Haiti, kura pilnībā tiek ievēroti demokrātijas principi, cilvēktiesības,
   tiesiskums un laba pārvaldība.
   Kā Jums zināms, Eiropas Savienībai bija noteicošā loma Pagaidu sadarbības sistēmas izveidē
   un pieņemšanā un tā bija lielākais līdzekļu devējs, kas veica ieguldījumu Haiti attīstībā 2004.
   gada Vašingtonas konferencē. Kopš tā laika ir gūtas lielas sekmes un finanšu plūsmas
   pakāpeniski sasniedz vēlamo līmeni līdz ar valsts spējas palielināšanos absorbēt finansiālo un
   tehnisko palīdzību.
   Eiropas Savienība ir cieši sadarbojusies ar visiem lielākajiem starptautiskajiem dalībniekiem
   un ir izteikusi pilnīgu atbalstu ANO misijai Haiti MINUSTAH un tās ievērojamiem centieniem
   palīdzēt valdībai un Haiti Valsts policijai ieviest drošību un stabilitāti, kuras valstij ir
   nepieciešamas, lai tā varētu virzīties uz vēlēšanām 2005. gada rudenī un lai veiksmīgi īstenotu
   ilgtspējīgas attīstības programmas.
   Eiropas Savienība, izmantojot savus resursus un ar Drošības padomes ziņojumu par Haiti,
   novērtēja gūtās sekmes politikas un ekonomikas jomā un nolēma, ka ar Lēmumu xxx
   pieņemtie pasākumi jāatceļ. Šie pasākumi paredzēja, ka Haiti 9. EAF Nacionālā Indikatīvā
   programma tiks parakstīta pēc vēlēšanām ar jauno demokrātiski ievēlēto valdību. Pašlaik 9.
   EAF programmu izstrāde notiek Jūsu valdības vadībā un NIP tiks parakstīta, līdzko šī izstrāde
   tiks pabeigta. Ir svarīgi, lai šis process norisinātos strauji, tā ka saistītie pasākumi Haiti tautas
   atbalstam tiktu ieviesti ātri.
   Lai sadarbība būtu veiksmīga, jānodrošina pastiprināta atbalsta izmantošanas spēja, kuras
   pašlaik trūkst, un tas jāpanāk, veicot labas pārvaldības un atbalsta apsaimniekošanas spējas
   attīstības pasākumus. Izpildes kārtību pielāgos valsts spējai adekvāti pārvaldīt valsts finanses.
LV                                                   8                                                   LV
 ---pagebreak---    Eiropas Savienība cieši sekos turpmākajai demokratizācijas procesa attīstībai jo īpaši saistībā
   ar pagaidu valdības saistību izpildi cilvēktiesību, valsts dialoga, demokrātijas principu,
   ekonomikas vadības jomā un veiktajiem pasākumiem pašvaldību, valsts un prezidenta
   vēlēšanu gatavošanā. Mēs atzinīgi vērtējam vēlēšanu plānojuma izziņošanu, saskaņā ar kuru
   pašvaldību vēlēšanas notiks 2005. gada oktobrī, valsts vēlēšanas un prezidenta vēlēšanas
   divās kārtās 2005. gada novembrī un decembrī, lai jaunā valdība varētu uzsākt darbu 2006.
   gada februārī. Eiropas Savienība ir pārliecināta, ka nekas nedrīkstētu aizkavēt šo izšķirīgo
   plānojumu, un tā sniedz atbalstu vēlēšanu procesam 18 miljonu euro apmērā. Piedevām
   Eiropas Savienība apsver iespēju nosūtīt vēlēšanu novērošanas misiju.
   Eiropas Savienība turpinās ciešo sadarbību ar Haiti, lai saistībā ar Kotonū Nolīgumu veicinātu
   attīstību, izmantojot pastāvīgu un pastiprinātu politisko dialogu ar pagaidu valdību un jauno
   valdību, kuru ievēlēs nākamajās vēlēšanās.
   Ar visdziļākajiem cieņas apliecinājumiem,
   Briselē,
   Komisijas vārdā −
   Padomes vārdā −
   priekšsēdētājs
LV                                                9                                                LV